Λευκή της Σαβοΐας

Η **Λευκή της Σαβοΐας** ήταν κυρία του Μιλάνου, ως σύζυγος του Γκαλεάτσο Β΄ Βισκόντι. Ήταν η μόνη επιζήσασα κόρη του Αίμονα κόμη της Σαβοΐας και της Γιολάντας Παλαιολογίνας, κόρης του Θεοδώρου Β΄ μαρκησίου του Μομφερράτου.

## Πρώτα χρόνια
Η Λευκή ήταν η δεύτερη από τα πέντε παιδιά του Αίμονα της Σαβοΐας και της Γιολάντας Παλαιολογίνας, κόρης του Θεόδωρου Α΄ Μαρκησίου του Μομφερράτου. Όταν η Λευκή ήταν έξι ετών, στις 24 Δεκεμβρίου του 1342 η μητέρα της Γιολάντα απεβίωσε στη γέννα τού γιου της Λουδοβίκου, ο οποίος απεβίωσε σε παιδική ηλικία. Έξι μήνες αργότερα, στις 22 Ιουνίου του 1343, απεβίωσε και ο πατέρας της Αίμων. 

Το 1345 άρχισαν οι διαπραγματεύσεις για να παντρευτεί έναν γιο του Εδουάρδου Γ΄ της Αγγλίας, για να ανανεωθούν οι σχέσεις Σαβοΐας και Αγγλίας. 

Η Λευκή μεγάλωσε στο Κάστρο της Σαβοΐας, στις όχθες της Γκρίζας Λίμνης. Το 1345 απεβίωσε ο αδερφός της Ιωάννης, έτσι ο μόνος άρρην κληρονόμος που απέμεινε, ήταν ο Αμεδαίος (ΣΤ΄), ο μεγαλύτερος αδερφός τής Λευκής. Αυτή η περίοδος χαρακτηρίστηκε από την καταστροφική επιδημία πανώλους (Μαύρος Θάνατος), που σκότωσε μεγάλο μέρος του πληθυσμού της Ευρώπης.

## Λαίδη του Μιλάνου
Η Λευκή παντρεύτηκε τον Γκαλεάτσο Β΄ στις 28 Σεπτεμβρίου 1350. Ο Γκαλεάτσο Β΄ τότε ήταν ως δεκαέξι ετών. Ο θείος του Τζοβάννι Βισκόντι τον κάλεσε να καταλάβει την Μπολόνια, αλλά η εύθραυστη υγεία εκείνου τον εμπόδισε. 
Μετά τη μετακόμιση στη Μπολόνια γεννήθηκε το πρώτο τους παιδί, ο Τζαν Γκαλεάτσο Βισκόντι, και έναν χρόνο μετά μία άλλη κόρη, η Μαρία Βισκόντι (η οποία απεβίωσε τον Απρίλιο του 1362, όταν ήταν 10 χρονών) και το 1354 μία άλλη κόρη, η Γιολάνδη Βισκόντι. 
Όταν ξεκίνησε πόλεμος μεταξύ του Μιλάνου και του θείου της Ιωάννη Β΄, (τον τελευταίο υποστήριξε ο αδελφός τής Λευκής, Αμεδαίος), η Λευκή έκανε τα πάντα, για να εμποδίσει τις διαμάχες μεταξύ του Αμεδαίου και του συζύγου της. Τελικά, η σύγκρουση έληξε.

## Μετέπειτα ζωή
Όταν η κατάσταση της υγείας τού συζύγου της χειροτέρεψε, το ζευγάρι μετακόμισε στην Κορτενόβα. Ο Γκαλεάτσο Β΄ απεβίωσε το 1378. Η Λευκή ίδρυσε μία μονή, αφιερωμένη στην Αγία Κλάρα της Ασίζης. Στα τελευταία χρόνια τής ζωής της, ασχολήθηκε με την ανατροφή τής εγγονής της Βαλεντίνας Βισκόντι. Το 1385, μαζί με τον γιο της, συμμετείχε σε μία συνομωσία εναντίον του Μπερναμπό Βισκόντι, η οποία επέτυχε. Ο Τζαν Γκαλεάτσο ήταν πια ο μόνος κύριας. Το 1386 απεβίωσε η Γιολάνδη. Η Λευκή πήρε πολύ βαριά το τέλος τής κόρης της. 

Η Λευκή απεβίωσε στις 31 Δεκεμβρίου του 1387. Τάφηκε στη μονή της Αγίας Κλάρας, στην Παβία.

## Οικογένεια
Η Λευκή με τον Γκαλεάτσο Β΄ είχαν τρία παιδιά: 
* Τζαν Γκαλεάτσο Βισκόντι, που διαδέχτηκε τον πατέρα του ως κύριος του Μιλάνου. ΠΝυμφεύτηκε αρχικά την  Ισαβέλλα των Βαλουά, και αργότερα την Αικατερίνη Βισκόντι. 
* Μαρία, αρραβωνιάστηκε αρχικά τον Όθωνα Γ΄ Παλαιολόγο μαρκήσιο του Μομφερράτου. Αυτή απεβίωσε πριν παντρευτεί. 
* Γιολάνδη Βισκόντι, παντρεύτηκε αρχικά τον Λάιονελ της Αμβέρσας (γιο του Εδουάρδου Γ΄ της Αγγλίας), έπειτα τον Όθωνα Γ΄ Παλαιολόγο μαρκήσιο του Μομφεράτου, και μετά τον εξάδελφό της Λουντοβίκο Βισκόντι κυβερνήτη του Λόντι και της Πάρμας.

## Πρόγονοι



## Βιβλιογραφία
* 

## Παραπομπές


Κατηγορία:Μεσαιωνική Ιταλία
Κατηγορία:Οίκος της Σαβοΐας
Κατηγορία:Οίκος των Βισκόντι